Document ID: /roh_data/filtered/fineweb-2-filterrobots_roh.jsonl.gz/52931

Ulteriur Grischun - Pitschen sustegn da Cuira per in museum dal stgazi dal dom
Decisiun surprendenta dal parlament da la citad da Cuira. Cun 11 cunter 10 vuschs ha el refusà ina contribuziun unica da 600'000 francs per eriger in museum dal stgazi dal dom. Quai en connex cun la renovaziun dal chastè episcopal a Cuira.
Envers RSI (Radiotelevisione Svizra Italiana) è er sa mussà surprais da la decisiun il president da la citad, Urs Marti. Approvà ha il parlament percunter da sustegnair il manaschi d'in museum dal stgazi dal dom cun ina contribuziun annuala da 10'000 francs. Questa summa vegn dentant pajada sulet uschè ditg ch'il museum resta public.